31988D0363
L 177/57
JURNALUL OFÍCIAL AL UNIUNII EUROPENE
DECIZIA COMISIEI
din 13 iunie 1988
de acordare a unei derogări Regatului Unit și de stabilire a condițiilor sanitare veterinare echivalente care trebuie respectate la tranșarea cărnii proaspete
(88/363/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 64/433/CEE a Consiliului din 26 iunie 1964 privind problemele de sănătate în domeniul schimburilor intracomunitare de cărnuri proaspete (1), astfel cum a fost modificată ultima dată prin Regulamentul (CEE) nr. 3805/87 (2), în special articolul 13,
întrucât, în aplicarea articolului 13 din Directiva 64/433/CEE, în conformitate cu procedura prevăzută la articolul 16, se pot acorda derogări de la punctul 45 litera (c) din anexa I, la cerere, oricărui stat membru care prezintă garanții similare; întrucât aceste derogări stabilesc condiții sanitar veterinare cel puțin echivalente cu cele prevăzute de anexa menționată;
întrucât autoritățile Regatului Unit, prin scrisoarea din 2 noiembrie 1987, au prezentat Comisiei o cerere de derogare de la punctul 45 litera (c) din anexa I la Directiva 64/433/CEE pentru tranșarea cărnii proaspete de vită, de oaie și de porc; întrucât această cerere propune condiții sanitar veterinare; întrucât este necesar ca aceste condiții sanitar veterinare, stabilite ca o soluție alternativă în cadrul cererii de derogare de la dispozițiile referitoare la tranșarea cărnii proaspete, să fie cel puțin echivalente celor de la punctul 45 litera (c) din anexa I la Directiva 64/433/CEE;
întrucât condițiile sanitar veterinare propuse de Regatul Unit sunt echivalente cu cele de la punctul 45 litera (c) din anexa I la Directiva 64/433/CEE;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Regatul Unit poate, prin derogare de la punctul 45 litera (c) din anexa I la Directiva 64/433/CEE, să autorizeze tranșarea cărnii proaspete de bovine, de ovine și de porcine în condițiile prevăzute de anexă.
Articolul 2
Prezenta decizie se adresează statelor membre.
Adoptată la Bruxelles, 13 iunie 1988.